**CENU APTAUJA NR.** **TNPz 2022/30**

**“Eksperta atzinuma izstrāde par projektā “Kompleksu apsaimniekošanas pasākumu īstenošana Natura 2000 teritorijā dabas parkā “Abavas senleja” plānoto biotopu atjaunošanu un zālāju apsaimniekošanas plāna izstrādi”**

**INSTRUKCIJA PRETENDENTAM**

1. **Iepirkuma priekšmets:**
	1. Iepirkuma priekšmets: **“Eksperta atzinuma izstrāde par projektā “Kompleksu apsaimniekošanas pasākumu īstenošana Natura 2000 teritorijā dabas parkā “Abavas senleja” plānoto biotopu atjaunošanu un zālāju apsaimniekošanas plāna izstrādi”**
	2. **Līguma izpildes termiņš:** 3 (trīs) mēneši no līguma noslēgšanas dienas.
	3. **Darbu apjoms**: saskaņā ar 2. pielikumu – Tehnisko specifikāciju.
	4. **Objekta atrašanās vieta:** Dabas parks “Abavas senleja” Sabiles pilsētas teritorijā.
2. **Piedāvājuma iesniegšanas vieta:**
	1. Piedāvājumu var iesniegt, nosūtot pa e-pastu iepirkumu@talsi.lv līdz 2022. gada 25. martam, plkst. 09:00.
	2. Kontaktpersona: Attīstības plānošanas un projektu vadības nodaļas projektu vadītāja Baiba Lorence, tālruņa numurs: 29448939, e-pasts: baiba.lorence@talsi.lv.
	3. Iesūtot piedāvājumu pretendentiem obligāti jānorāda: Pieteikums cenu aptaujai “Eksperta atzinuma izstrāde par projektā “Kompleksu apsaimniekošanas pasākumu īstenošana Natura 2000 teritorijā dabas parkā “Abavas senleja” plānoto biotopu atjaunošanu un zālāju apsaimniekošanas plāna izstrādi”, identifikācijas Nr. TNPz 2022/30.
3. **Piedāvājuma noformēšana, prasības pretendenta tehniskajām un profesionālajām spējām:**
	1. Piedāvājums jāiesniedz, aizpildot pieteikumu (1. pielikums) dalībai cenu aptaujā ņemot vērā tehnisko specifikāciju (2.pielikums).
	2. Pretendents (t. sk. apakšuzņēmēji un katrs piegādātāju apvienības dalībnieks) ir reģistrēts atbilstoši normatīvo aktu prasībām.
	3. Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām, lai būtu tiesīgs veikt pasūtītājam nepieciešamos pakalpojumus.
4. **Piedāvājuma cena:** Piedāvājumam jābūt izteiktam *euro* bez PVN, atsevišķi jānorāda piedāvājuma cena ar PVN. Pēc piedāvājuma iesniegšanas termiņa beigām pretendents nevar grozīt savu piedāvājumu.
5. **Samaksas nosacījumi:** Apmaksa tiks veikta 10 (desmit) darba dienu laikā pēc pieņemšanas-nodošanas akta parakstīšanas.
6. **Informācijas sniegšana:** Visi jautājumi par iepirkuma priekšmetu un piedāvājumu iesniegšanas kārtību adresējami 2.2.punktā minētai kontaktpersonai līdz piedāvājuma iesniegšanas termiņa beigām.
7. **Piedāvājumu iesniegšana, vērtēšana un lēmuma pieņemšana:** Piedāvājumus iesniedz, nosūtot uz e-pastu: iepirkumi@talsi.lv. Piedāvājumi, kas iesniegti pēc publikācijā norādītā termiņa, netiks vērtēti.
8. **Iestāde:**
	1. Pārbaudīs piedāvājumu atbilstību Instrukcijā pretendentam un tehniskajā specifikācijā norādītajām prasībām. Par atbilstošiem tiks uzskatīti tikai tie piedāvājumi, kuri atbilst visām Instrukcijā pretendentam un tehniskajā specifikācijā norādītajām prasībām. Neatbilstošie piedāvājumi netiks vērtēti.
	2. No piedāvājumiem, kas atbilst visām prasībām, izvēlēsies saimnieciski izdevīgāko piedāvājumu ar viszemāko cenu.
	3. 3 (trīs) darba dienu laikā pēc lēmuma pieņemšanas informēs visus pretendentus par pieņemto lēmumu.
9. **Lēmums par cenu aptaujas izbeigšanu bez līguma slēgšanas:** Pasūtītājs var pieņemt lēmumu par cenu aptaujas izbeigšanu, neizvēloties nevienu piedāvājumu, ja cenu aptaujai netika iesniegti piedāvājumi vai iesniegtie piedāvājumi neatbilda uzaicinājumā un tehniskajā specifikācijā noteiktajām prasībām, kā arī citos gadījumos saskaņā ar Likumu.